ועדת הכספים, כנסת 20, פרוטוקול מספר 642, 2017-02-08 10:30

<שרה קנדלר: אני אציג את התקנות.

<שרה קנדלר: אנחנו מביאים היום לאישור הוועדה תיקון תקנות שמטרתו מתן הקלות לתאגידים מדווחים קטנים בנוגע לפרסום של דוחות רבעוניים.

<שרה קנדלר: זה במסגרת ההקלות שאנחנו ממשיכים להביא לפה ואנחנו כבר מביאים בשנתיים האחרונות.

<שרה קנדלר: לפי המצב המשפטי כיום, כל התאגידים המדווחים צריכים להגיש דוח תקופתי שנתי וכן 3 דוחות תקופתיים רבעוניים.

<שרה קנדלר: אנחנו יוצרים פה מדרג ברגולציה ואומרים שחברות קטנות, תאגיד קטן שמוגדר כתאגיד ששווי המניות בבורסה נמוך מ-300 מילון שקלים, לא יצטרך להגיש 4 פעמים השנה אלא רק פעמיים בשנה.

<שרה קנדלר: זאת אומרת, אנחנו מוותרים על הרבעונים הראשון והשלישי.

מיקי לוי: לפי מה נקבע המספר?

<שרה קנדלר: הקלות לחברות קטנות כבר עשינו בוועדה לפני כשנה וחצי, נדמה לי.

<שרה קנדלר: אז קבענו את המבחן.

<שרה קנדלר: עכשיו אנחנו פשוט מוסיפים עוד הקלה לאותן חברות שכבר הגדרנו כחברה קטנה בתקנות בתיקון קודם שעשינו.

<אייל לב ארי: תסבירי מהי קטנה.

<שרה קנדלר: אמרתי.

<שרה קנדלר: שווי המניות פחות מ-300 מיליון שקלים.

<שרה קנדלר: מספרית, נכון לרגע זה, ההקלה הזאת תחול על 178 חברות מתוך 525 חברות שנסחרות בבורסה.

<שרה קנדלר: אנחנו הולכים בדרך שבה אנחנו רואים שרגולטורים של ניירות ערך עושים בכל העולם.

<שרה קנדלר: הם עושים דיפרנציאציה בין סוגי החברות ומנסים להקל עם הקטנות.

<שרה קנדלר: אנחנו חושבים שהדוח הרבעוני הוא חשוב.

<שרה קנדלר: אנחנו לא באים ואומרים שהמידע בדוח הוא לא חשוב.

<שרה קנדלר: הוא מאוד חשוב, לכן אנחנו לא מציעים את ההקלה הזאת על כל החברות.

<שרה קנדלר: אנחנו עשינו שיקולי עלות-תועלת בחברות קטונת, ששם אנחנו חושבים שהעלות היא מאוד גדולה יחסית לשווי שלה, יחסית למסחר שלה בבורסה.

<שרה קנדלר: אגב, סליחה ששכחתי, עוד מבחן מעבר למבחן של ה-300 מיליון, זה גם שהם לא נסחרים במדדים העיקריים בבורסה.

<שרה קנדלר: לכן, אם אתה לוקח את כל המדדים האלה ביחד ורואה שבאמת מדובר על חברות שהן קטנות, אז מבחינת העלות שלהן, זו עלות גבוהה ורצינית והיא מכבידה על הפעילות היומיומית שלהן.

<שרה קנדלר: מצד שני, התועלת למשקיעים היא יחסית קטנה בגלל השווי שלהן, בגלל המסחר הנמוך - - -

עודד פורר: כמה מהמשקיעים מחזיקים בחברות כאלה מכלל המשקיעים בבורסה?

<קריאה: פחות מאחוז.

<שרה קנדלר: פחות מאחוז?

עודד פורר: זאת אומרת, שההטבה הזו רק לחלק מאוד-מאוד קטן.

עודד פורר: למה לא - - -

<שרה קנדלר: נכון.

<קריאה: 178 חברות.

<קריאה: זאת אומרת, מבחינת החברות, אם אתה מסתכל על מספר החברות בבורסה - - -

מיקי לוי: מתוך 500 זה הרבה.

עודד פורר: זה בסדר.

עודד פורר: זה נכון שמתוך 500 זה הרבה, אבל אנחנו יודעים כמה חברות יש בבורסה שבקושי נסחרות בכלל, שאין לזה משמעות.

עודד פורר: חלקן גם או שיימחקו או - - -

<שרה קנדלר: בסדר.

<שרה קנדלר: אבל אותן 178 חברות - - -

מיקי לוי: ה-178 האלה , האם הן נסחרות או כמה מהן נסחרות.

מיקי לוי: זו השאלה.

עודד פורר: זה מה שאמרתי - - -

<שרה קנדלר: כולן רשומות למסחר.

עודד פורר: אני מברך על התקנות.

עודד פורר: הן טובות, הן נכונות.

עודד פורר: אני בעד ואני אומר את זה בגדול.

עודד פורר: המטרה של התקנה היא לגרום לבורסה - - -

משה גפני: הרב וולפסון מארצות הברית.

משה גפני: בוא שב, אורח שלי.

משה גפני: ברוך הבא.

עודד פורר: המטרה של התקנות היא להחיות את הבורסה.

עודד פורר: חלק ממה שאנחנו עושים פה בוועדה זה הרצון להחזיר – אני חושש שדווקא הצמצום הזה, התועלת שלו תהיה ממש מינורית לעומת אם יעשו את זה קצת יותר רחב.

עודד פורר: לעשות את המהלך הזה – אני לא יודע להגיד לכם באיזה מדרג – קצת יותר רחב כדי שבאמת יהיה באחזקות הציבור חברה שהיא באמת רלוונטית.

עודד פורר: חברה שהציבור לא מחזיק בה ולא סוחר בה, כנראה שהיא לא כל-כך מעניינת וזה לא סוג החברות שאנחנו רוצים למשוך לבורסה.

עודד פורר: אני רוצה למשוך לבורסה חברה גדולה.

עודד פורר: אני רוצה למשוך לבורסה חברת ענק שעכשיו חושבת שהיא תנפיק בבורסה בתל אביב או בבורסה אחרת.

עודד פורר: אם בבורסה אחרת הוא מדווח פעמיים בשנה, ויש לנו מספיק רגולציה, בלי ענין הרע, הרי זה חלק מהעניין, אנחנו רוצים להפחית את הרגולציה, אז בואו נפחית אותה.

<אלי דניאל: לחברות גדולות זה לא שיקול עבורן מהדוח הראשון או השלישי.

<אלי דניאל: מבחינתן זו עלות שולית.

<אלי דניאל: קח חברות - - -

משה גפני: שם ותפקיד לפרוטוקול.

יצחק וקנין: לדעתי זה לעג לרש מה שאתם עושים.

יצחק וקנין: זה לעג לרש ממש.

יצחק וקנין: אני אסביר למה.

יצחק וקנין: אם זה אחוז אחד מכל הפעילות של הבורסה, אז מה זה בכלל?

יצחק וקנין: זו עבודה בעיניים.

<שרה קנדלר: לא אחוז אחד מהפעילות בבורסה.

יצחק וקנין: זה אחוז אחד - - - של כל האחזקות - - -

<שרה קנדלר: מאחזקות הציבור אמרנו.

יצחק וקנין: אחוז אחד מכל האחזקות - - -

<שרה קנדלר: זה חל על 180 חברות מתוך 525.

<שרה קנדלר: מבחינת החברה - - -

יצחק וקנין: לדעתי, אני לא מכיר את החברות, אבל לדעתי אם תבדקו, חלק מהחברות הן בכלל לא קיימות כמטע, אפשר להגיד.

יצחק וקנין: זאת אומרת, אין להן פעילות.

יצחק וקנין: זאת המציאות שאתם אומרים לנו בעצמכם.

משה גפני: רק שניה.

משה גפני: פלטו, בבקשה.

<אילן פלטו: קודם כל, אנחנו כמובן מברכים את הרשות שהביאה את ההקלה הזאת לפה אחרי שנתיים שזה מחכה ו-5 שנים מאז שהעלינו את הנושא הזה בפעם הראשונה.

<אילן פלטו: זו הקלה חשובה וכמו שנאמר, גם בעולם הולכים בכיוון הזה, באירופה.

<אילן פלטו: לא קורה שום דבר ואנחנו רואים שהחברות עובדות בסדר.

<אילן פלטו: אני רוצה להתייחס לנקודה של ההרחבה.

<אילן פלטו: גם השימוש במושג "חברה קטנה" על-פי התקנות לא היה בדיוק כי חברה קטנה על פי התקנות כולל גם חברות אג"ח - - -

<שרה קנדלר: עוד לא הגעתי אפילו בהצגה לזה.

<אילן פלטו: ואותן החלטתן גם להוציא.

<אילן פלטו: אז זה כבר לא שימוש בתקנה המקורית, זה כבר תיקון שלה.

<אילן פלטו: אבל מעבר לזה, כמו שנאמר, אנחנו חושבים שמה שחשוב זה מה החזקות הציבור, כמה הציבור מחזיק.

<אילן פלטו: לא מה שווי השוק של החברה.

<אילן פלטו: אם חברה, נניח, שווה 700 מיליון אבל רק 200 מיליון הציבור מחזיק ושאר ה-500 מיליון נמצא אצל בעל השליטה, אני מניח שאף אחד פה סביב השולחן הזה, כולל רשות ניירות הערך וכולל חברי הכנסת, לא דואג כמה בעל השליטה יודע או לא יודע בחברה.

<אילן פלטו: לא דואגים.

<אילן פלטו: דואגים הרי לציבור, לא דואגים לבעל השליטה – הוא יודע מה קורה בחברה.

<אילן פלטו: לכן, מה שרלוונטי באמת זה החזקות הציבור ולא שווי השוק.

<אילן פלטו: מבחינת שווי שוק, כפי שנאמר, מדובר בפחות מאחוז אחד בהחזקות הציבור.

<אילן פלטו: אם הייתם הולכים אפילו על 300 מיליון לפי אחזקות ציבור ולא לפי שווי שוק, אז כבר היינו מתקדמים התקדמות יפה.

<אילן פלטו: גם הבורסה המליצה ללכת לפי מדד "תל-אביב 100" בזמנו, מדד "תל-אביב 125" היום.

<אילן פלטו: זו המלצה של הבורסה שנכתבה בצורה מפורשת.

<אילן פלטו: אם היינו הולכים לפי המדד, זה היה טוב בכמה דברים.

<אילן פלטו: קודם כל, זה היה באמת מרחיב ליותר חברות ועושה את זה יותר אפקטיבי.

<אילן פלטו: שנית, גם מבחינת הציבור הוא היה יודע שחברה שנסחרת ב"תל-אביב 125" כולם מכירים, כולם יודעים, זה מדד ידוע, נמצא בשוק, היא מדווחת 4 פעמים בשנה.

<אילן פלטו: חברה שלא נמצאת במדד מדווח פעמיים בשנה.

<אילן פלטו: זה גם היה טוב מבחינת החברות כי ברגע שאתה עולה למדד הזה, זה נותן לך הרבה פעילות והרבה מסחר, אז אתה יכול לסבול גל את המעבר הזה ל-4 דוחות לעומת שני דוחות.

<אילן פלטו: לכן, אני חושב שזה היה נותן פתרון טוב גם מבחינת התכולה ונכון גם מבחינת הציבור שהיה יודע.

<אילן פלטו: אני לא חושב שהיה נגרם שום נזק.

<אילן פלטו: היום, חברת "טבע", החברה הכי גדולה בבורסה, מדווחת באופן עקרוני על פי החוק רק פעם בשנה.

עודד פורר: היא לא דוגמה טובה היום, נראה לי.

<אילן פלטו: גם חברת "טבע" במצב הנוכחי היא עדיין חברה שמרוויחה הרבה כסף.

מיקי לוי: מה אתם אומרים על ההצעה של אילן על ההרחבה?

<שרה קנדלר: זה לא עניין טכני - - -

מיקי לוי: זה בסדר.

מיקי לוי: אנחנו אתכם - - -

<שרה קנדלר: ישבנו אתם הרבה.

<שרה קנדלר: עשינו שולחן עגול לא רק אתם - -

מיקי לוי: ההצעה שלך הייתה על השולחן?

<שרה קנדלר: - - ושמענו את הבורסה ושמענו אותם.

<שרה קנדלר: אני גם רוצה להגיד ששמענו הרבה התנגדויות.

<שרה קנדלר: זה לא קונצנזוס בכלל.

<שרה קנדלר: זאת אומרת, המתנגדים לא הגיעו היום כי הם הבינו שלא קיבלנו את ההתנגדות, אבל הרבה אנשים מאוד התנגדו לזה: אנליסטים, רואי חשבון.

<שרה קנדלר: אנשים שנסמכים - - -

<קריאה: שחרדים לפרנסתם.

<שרה קנדלר: לא.

<שרה קנדלר: גופים מוסדיים שנסמכים - - -

מיקי לוי: לרואי חשבון יש אינטרס.

<שרה קנדלר: גופים מוסדיים שנסמכים על הדוחות חשבו שאנחנו פוגעים בהם באפשרות לנתח את אותן חברות.

<שרה קנדלר: זאת אומרת, אין פה איזה קונצנזוס שצריך להוריד את הדוח הרבעוני ובואו נרחיב את זה.

<שרה קנדלר: אנחנו ממש לא שם.

<שרה קנדלר: אנחנו במקום של להקל על חברות שזיהינו שהן באמת החברות הקטנות, שם אנחנו חושבים שבאיזון העלות-תועלת, אנחנו לא פוגעים יותר מדי, לא במשקיעים, לא בגופים - - -

<אייל לב ארי: מה קורה בבורסות בעולם?

<שרה קנדלר: זה משתנה.

<שרה קנדלר: אולי אלי יכול להסביר.

<אלי דניאל: אני ראש צוות ועורך דין במחלקת תאגידים.

<אלי דניאל: בבורסות בעולם אפשר לעשות חלוקה.

<אלי דניאל: אם אנחנו נלך למשל לאירופה ואנגליה, שם מקובל לעשות חצי-שנתי.

<אלי דניאל: בארצות הברית, חברות מקומיות, ה-domestic, עושות 4 רבעונים; חברות שהן foreign privity כמו "טבע" למשל, שהולכת לארצות הברית, מבחינת חובה היא נדרשת פעם בשנה.

<אלי דניאל: כלל החברות מתכנסות מבחינת דרישות השוק ומפרסמות press releasing ברבעונים כי המשקיעים רוצים לקבל את המידע הזה.

עודד פורר: אז למה לא ללכת לאותו מודל פה?

<אלי דניאל: בחנו גם את העניין של המודל של ה-press release אבל בסופו של דבר גם במודל הזה, החיסכון בעלויות יהיה מאוד מצומצם לחברות קטנו.

<אלי דניאל: נפגשנו עם לא מעט חברות קטנו שאמרו: תשמע, אם נעשה press release, אני עדיין צריך ללכת לרואה חשבון כשדי שיבדוק את הדוחות כי אני לא רוצה לטעות בהם כי אחרת תגידו לי שפרסמתי פרט מטעה.

עודד פורר: מה שאתה אומר זה שכל הבורסות בעולם הולכות לכיוון של דיווח חצי-שנתי - - -

<שרה קנדלר: לא.

עודד פורר: באירופה ובאנגליה יש דיווח חצי-שנתי.

<אלי דניאל: באירופה ובאנגליה זה חצי-שנתי.

<אלי דניאל: אבל לצורך העניין, בארצות הברית יש דיווח של 4 פעמים בשנה לחברות המקומיות.

<אלי דניאל: יש עוד בורסות בעולם שמדווחות 4 פעמים בשנה.

<אלי דניאל: זאת אומרת, אתה יכול למצוא בעיקר או פעמיים – חצי-שנתי ושנתי - - -

עודד פורר: אז בוא תן את ההבדלים.

עודד פורר: אני לא משווה את השוק שלנו לשוק האמריקאי, מה לעשות, אנחנו - - - גם מבחינת מיסוי חברות, באמריקה הוא הקבה יותר אגרסיבי ממה שהוא בישראל.

עודד פורר: לא סתם, כי אני רוצה למשוך אותם לפה.

עודד פורר: לארצות הברית יש את היתרונות שלה שהם שונים מהיתרונות שלנו.

עודד פורר: כשאני מנסה להפחית את הרגולציה, אני מנסה לראות את המקומות האחרים בעולם שאנחנו - - -

<שרה קנדלר: גם ההקלה לחברות קטנות, זה עכשיו הטרנד שראינו ברגולציה העולמית.

<שרה קנדלר: מה שנקרא s'SME - - -

עודד פורר: לפי מה שאתם אומרים, יכול להיות שאני טועה, אם אני מבין נכון, בבורסות באירופה ובאנגליה, ההקלה היא לכולם?

<שרה קנדלר: כן.

<שרה קנדלר: מאז ומעולם.

<שרה קנדלר: זו לא הקלה.

<קריאה: אז למה אנחנו לא הולכים לכיוון הזה?

<שרה קנדלר: כי אצלנו מאז ומעולם מדווחים 4 פעמים - - -

<קריאה: זה לא טיעון.

עודד פורר: את כיועצת משפטית יודעת שאם אני קובע קריטריונים - - -

<שרה קנדלר: שאלת אם הלכו לכיוון - - -

עודד פורר: כשאני קובע קריטריונים לתמיכות, אני לא יכול לקבוע בקריטריון – אני יכול, אבל זה לא כל-כך – אם קיבלת פעם, תקבל גם עכשיו, הרי זה לא - - -

<שרה קנדלר: שאלת אם באירופה הולכים לכיוון ההקלה הזאת - - -

עודד פורר: כך אירופה נוגהת אצל כולם.

עודד פורר: אז למה אנחנו לא עושים כמו אירופה?

<אילן ציוני: אני רוצה לומר שבמונחי חיסכון לחברות, זה ממש לא אחוז אחד.

<אילן ציוני: זה הרבה יותר כי צריך להסתכל על חיסכון פר חברה כפול 179 חברות.

<אילן ציוני: זה דבר ראשון.

<אילן ציוני: זאת הזווית שהסתכלנו עליה.

<אילן ציוני: דבר שני, יש לנו ניסיון יחסית מר עם כל מה שקשור לחברות שהנפיקו אגרות חוב.

<אילן ציוני: יש קבוצה מאוד גדולה של חברות שהנפיקו אגרות חוב שהחלטנו לא להחיל עליה את ההקלה.

משה גפני: למחזיקי אגרות חוב יש רגישות גדולה יותר למידע על מצב פיננסי של חברות ואנחנו חשבנו לעשות את זה במדרג מסוים וקודם כל להתחיל מקבוצת החברות שהנפיקו מניות.

משה גפני: אמרנו שנשקול, ואת זה גם אילן מכיר, בעתיד להרחיב את ההקלה הזאת לקבוצה נוספת.

משה גפני: אבל להתחיל מיד עם הקלה, לעבור ממודל שהוא המודל האמריקאי ישר למודל חצי-שנתי בלי שיש לנו ניסיון שנצבר, זה לדעתנו מעבר חד מדי.

משה גפני: אבל זה נמצא אצלנו באג'נדה.

מיקי לוי: חצי שנה עם המלצות חדשות, זה בא בחשבון?

מיקי לוי: אל תיקחו אותנו לשנים עכשיו.

<שרה קנדלר: אבל לא חצי שנה.

<שרה קנדלר: זה לא מספיק.

<שרה קנדלר: זה לא זמן - - -

מיקי לוי: - - - כמה זמן.

מיקי לוי: אילן, שנייה, בבקשה.

<שרה קנדלר: נצטרך לבחון את זה.

<שרה קנדלר: שנתיים, שלוש.

<שרה קנדלר: תקופה משמעותית.

<שרה קנדלר: אי-אפשר - -

מיקי לוי: הרגתם אותנו.

מיקי לוי: אתה יודע, כאן ישכחו - -

<שרה קנדלר: - - מה זה חצי שנה?

מיקי לוי: - - מה רצו.

<שרה קנדלר: אף אחד לא ישכח.

מיקי לוי: שנה.

<שרה קנדלר: אילן יזכיר לכם.

מיקי לוי: - - - שנה.

<אילן פלטו: אני רוצה להעיר שדיברתי עם לשכת רואי החשבון, הם לא מתנגדים.

<אילן פלטו: הם לא מתנגדים גם להקלה הזאת.

<אילן פלטו: הזכירו פה שני חיתוכים שצריך להבין אותם.

<אילן פלטו: הם דיברו על חברות אג"ח ואני שדיברתי בכלל על הגודל קודם כל.

<אילן פלטו: יש פה שני חיתוכים.

<אילן פלטו: אני שדיברתי על בחינת חיתוך הגודל, אם היינו הולכים למדד "תל-אביב 125" אני חושב שהיינו עושים עבודה ולא גורמים נזק למשקיעים.

<אילן פלטו: גם עכשיו לא מדובר עדיין באחוז גבוה.

<אילן פלטו: גם אם הולכים ל"תל-אביב 125", מבחינת החזקות ציבור מדובר על סדר גודל של 16% רק.

<אילן פלטו: 84% עדיין יהיו במשטר דיווח של 4 פעמים בשנה מבחינת שווי שוק.

<אילן פלטו: אז קודם כל, לגבי שווי שוק – אני עדיין לא מתווכח לגבי אג"ח – לגבי שווי שוק, חברות גודל, אני חושב שאפשר ללכת לזה.

<אילן פלטו: לגבי חברות אג"ח, יכול להיות שיש פה רגישות בגלל שזה אג"ח, למרות שאני אומר לכם שגם בחברות אג"ח קטנות עד 200 מיליון עדיין אפשר ללכת.

מיקי לוי: בסוף נשלח אתכם - - - יחד.

משה גפני: בבקשה, אם אפשר בקצרה.

<ליבנת פישר: אני חייבת לציין שאנחנו הערנו לרשות ניירות ערך שגם הרפורמה הזאת בעייתית מבחינת המערכת הבנקאית.

<ליבנת פישר: אני לא אכנס עכשיו מבחינת המוסדיים.

<ליבנת פישר: יש כאן בעייתיות של גופים שנותנים אשראי.

<ליבנת פישר: אנחנו לא מתייחסים רק כהקלה ורק לתועלת הציבור.

<ליבנת פישר: גם החברות האלה זקוקות לאשראי ואנחנו כמעמידי אשראי, הדוח הרבעוני – וגם רשות ניירות ערך יודעת את המשמעות – כמה הוא חשוב לחברות.

<ליבנת פישר: אז להרחיב עוד יותר את הרפורמה כשכבר 158 חברות נכנסות בה, אני חושבת שזה בעייתי - - -

עודד פורר: אז מה קורה בבנקים באירופה?

<ליבנת פישר: אני חייבת להגיד שגם היום יש לנו - - -

עודד פורר: הבנקים באירופה לא נותנים אשראי?

משה גפני: עודד, אנחנו לא נספיק לאשר את זה.

<ליבנת פישר: - - - אני אומרת שכיום, גם לנו יש הוראות של הפיקוח על הבנקים שאנחנו חייבים דוחות כספיים.

משה גפני: בסדר.

משה גפני: עודד.

<ליבנת פישר: אני חושבת שבכלל - - -

משה גפני: מאה אחוז.

משה גפני: הבנו.

משה גפני: הבנתי.

משה גפני: בבקשה, אתה רוצה להתייחס?

משה גפני: בחצי משפט.

<אילן פלטו: הבנקים יעדיפו, ככה יבואו אליהם.

<אילן פלטו: במקום לעשות אג"ח יבואו אליהם.

<אילן פלטו: אז לא יהיה להם אג"ח.

<אילן פלטו: אני לא חושב שזה מה שאנחנו רוצים, לדחוף את החברות לכיוון הבנקים, שייקחו הלוואות בבנקים ולא באג"ח.

משה גפני: תודה.

משה גפני: תודה.

<אילן פלטו: בררתי במחלקות אשראי של הבנקים, הם לא - - -

משה גפני: הבנתי.

משה גפני: היא העלתה את העניין הזה, אתה השבת.

<ליבנת פישר: הצענו הצעה שהרשות קיבלה בהתחלה על ה-press release, מה שהם הציעו עכשיו.

<ליבנת פישר: אנחנו חושבים שאם כבר עושים מדרג - - - אז לאט-לאט.

<ליבנת פישר: נבקש שהרשות תאשר שהחברות האלה יתנו דוח - - - רבעוני.

משה גפני: תשובה.

<שרה קנדלר: שקלנו את הנושא הזה של ה-press release והדגשנו שבדיוק - - -

<קריאות: - - -

משה גפני: תודה רבה.

משה גפני: היות ואנחנו מצמצמים את המועדים, ביקשתי שהתשקיף יפורסם בעיתון יומי אחד.

<שרה קנדלר: הדוח הזה החצי-שנתי?

משה גפני: כן.

<שרה קנדלר: כדי שהציבור ייחשף - - -

משה גפני: מבטלים לגמרי את הקשר עם הציבור.

<שרה קנדלר: שהדוח החצי-שנתי ולא הרבעוני - - -

<קריאה: אבל היום בעידן האינטרנט, לינקים - - -

משה גפני: כן, אבל מה זה לינק?

משה גפני: יש הרבה שלא משתמשים.

<קריאה: אתה יודע כמה זה עולה - - -

<אילן פלטו: אלה עלויות - - -

משה גפני: אחת לחצי שנה.

<קריאה: זה 150 עמודים לדוח.

מיקי לוי: אי-אפשר - - -

<אילן פלטו: היום זה כל-כך להיכנס באתר של הבורסה - - -

משה גפני: לא, לא.

משה גפני: אני לא מבקש את כל הדוח.

משה גפני: אני מבקש רק תמצית.

משה גפני: יכול להיות חצי עמוד.

<שרה קנדלר: כמו שהבנקים עושים?

משה גפני: כן.

מיקי לוי: זה עלול להטעות אפילו.

<אילן פלטו: כבוד היושב-ראש, העלות של זה והנזק, בסוף עוד יצטערו - - - זה עולה - - - היום בלינק אחד אתה נכנס באתר של הבורסה ומגיע לדוח.

מיקי לוי: אילן, אני עוזר לך.

מיקי לוי: זה עלול להטעות כי זה לא נותן את כל ההיקפים עצמם.

משה גפני: יש אנשים שלא נכנסים לאינטרנט.

מיקי לוי: נכון, אדוני.

מיקי לוי: אתה צודק.

מיקי לוי: יש אנשים של א נכנסים לאינטרנט - - -

<אילן פלטו: הם כנראה גם לא משקיעים - - -

מיקי לוי: - - - אין להם החזקות או שאין להם - - -

<ענת פילצר סומך: אז התיקים שלהם מנוהלים בבתי השקעות ובגופים מוסדיים.

מיקי לוי: נכון.

מיקי לוי: הכי פשוט היום.

משה גפני: תקריאו את התקנות.

<שרה קנדלר: תקנות ניירות ערך (דוחות תקופתיים ומיידיים)(תיקון מס'), התשע"ז-2017.

משה גפני: את צריכה להקריא את זה עכשיו בשיא המהירות.

<שרה קנדלר: "תיקון תקנה 1 1.

<שרה קנדלר: בתקנה 1 לתקנות ניירות ערך (דוחות תקופתיים ומיידים), התש"ל-1970 (להלן – התקנות העיקריות) –

<שרה קנדלר: (2) בהגדרת "בקרה פנימית על הגילוי" –

<שרה קנדלר: (ב) המילים "לעניין זה, "דוחות" – דוח תקופתי כמשמעותו בפרק ב' או דוח רבעוני, כמשמעותו בפרק ד'" – יימחקו;

<שרה קנדלר: ""דוחות עתיים" – דוח חצי שנתי כמשמעותו בתקנה 5ד(5), דוח תקופתי כמשמעותו בפרק ב' או דוח רבעוני כמשמעותו בפרק ד', לפי העניין;

בסופה יבוא: "תקופת דיווח" – רבעון , חצי שנה או שנת דיווח, לפי העניין;".

בסופה יבוא: (1) בתקנת משנה (ג1), במקום "לחוק דוחות עיתיים" יבוא "לחוק";

בסופה יבוא: (א) המילים "תקופת הדיווח האחרונה שבשלה" – יימחקו;

בסופה יבוא: (3) תקנת משנה (ז) – בטלה.

בסופה יבוא: (1) פסקה (2) בטלה;

בסופה יבוא: "(4) ניירות הערך שלו אינם נסחרים בבורסה.

בסופה יבוא: ".

משנה יבוא: "(א) תאגיד קטן ידווח לפי תקנה זו כולה או חלקה לפי בחירתו;";

אחרי פסקה  יבוא: "(5) לעניין חובת הגשת דוח רבעוני של תאגיד שהציבור לא מחזיק תעודות התחייבות שהנפיק –

אחרי פסקה  יבוא: (ב) אלא אם כן נאמר אחרת, בכל מקום שבו נדרש לפי תקנות אלה מידע בפילוח רבעוני, ייתן התאגיד את המידע בפילוח חצי שנתי בשינויים המחויבים;

אחרי פסקה  יבוא: (1) אם התאגיד הוא חברה נערבת, לא תחול תקנה 19(ז)(1) לתקנות דוחות כספיים;

אחרי פסקה  יבוא: (ד) בתקנה 4(א1), במקום "בשלוש תקופות הדיווח" יקראו "בתקופת הדיווח העוקבת" ואחרי "הדוחות התקופתיים" יקראו "החצי שנתיים";

אחרי פסקה  יבוא: (ו) בתקנה 38ב –

אחרי פסקה  יבוא: (2) בתקנת משנה (א1), במקום "של שלושה חודשים" יקראו "של שישה חודשים" ובמקום "בתוך 90 ימים" יקראו "בתוך 180 ימים";

אחרי פסקה  יבוא: (1) בתקנת משנה (א), במקום "בתקנות משנה (ב), (ג) או (ד) לפי העניין" יקראו "בתקנת משנה (ג)";

אחרי פסקה  יבוא: תיקון תקנה 5ה 5.

אחרי פסקה  יבוא: בתקנה 5ה לתקנות העיקריות –

אחרי פסקה  יבוא: (א) בפסקה (2) –

אחרי פסקה  יבוא: (2) המילים "ליישם או" – יימחקו;

אחריה יבוא: "(א1) על תאגיד שהחליט לא לדווח לפי תקנה 5ד כולה או חלקה, יחולו ההוראות החלות על תאגיד שאינו תאגיד קטן, כולן או חלקן לפי העניין, והוא לא יהיה רשאי לדווח לפי התקנה האמורה, כולה או חלקה לפי העניין, באותה שנת דיווח";

אחריה יבוא: (א) במקום "לדווח לפי תקנה 5ד" יבוא "שלא לדווח לפי תקנה 5ד כולה או חלקה";

אחריה יבוא: (ג) במקום "תקופתי ודוח רבעוני שבהם" יבוא "עיתי שבו".

אחריה יבוא: "(ג1) הנפיק תאגיד שדיווח בהתאם להוראות תקנה 5ד(ב)(5) תעודות התחייבות לציבור, יהיה רשאי להמשיך לדווח בהתאם לתקנה האמורה לתקופות הדיווח שיסתיימו בתוך שנים עשר חודשים ממועד הנפקת תעודות ההתחייבות לציבור".

אחריה יבוא: ".

<אייל בן ארי: תסבירי את התוספת הזאת.

<שרה קנדלר: זה נועד לתת גרייס של שנה להמשך דיווח במתכונת החצי-שנתית לתאגיד שפתאום הנפיק אג"ח, כדי שיוכל להמשיך חצי-שנתי לפני שהוא עובר לרבעוני.

<שרה קנדלר: לתת לו עוד גרייס.

<אייל בן ארי: אם השווי שלו עולה?

<שרה קנדלר: לא, לא.

<שרה קנדלר: הוא הנפיק אגרות חוב.

<שרה קנדלר: בגלל הנפקת האג"ח.

<אייל בן ארי: הבנתי.

<שרה קנדלר: "תיקון תקנה 9ב 6.

<שרה קנדלר: בתקנה 9ב לתקנות העיקריות, בתקנת משנה (ב), בפסקה (4), במקום "אותו רבעון" יבוא "תקופת הדיווח האחרונה".

<שרה קנדלר: תיקון תקנה 10 7.

<שרה קנדלר: בתקנה 10 לתקנות העיקריות, בתקנת משנה (ב) – (1) בפסקה (3), במקום "בכל אחד מהרבעונים בשנת הדיווח ובפרט ברבעון הרביעי" יבוא "בכל אחת מתקופות הדיווח בשנת הדיווח ובפרט בתקופת הדיווח האחרונה";

במקום פסקה  יבוא: "(7) בהתקיים אחד מאלה, יובאו פרטים בדבר חשיפה לסיכוני שוק ודרכי ניהולם כמפורט בתוספת השנייה: (א) בדוחותיו הכספיים של התאגיד הוצג מגזר בר דיווח שהוא מגזר פעילות פיננסי; לעניין זה, "מגזר בר דיווח" כמשמעותו בכללי החשבונאות המקובלים; (ב) לתאגיד קיימת פעילות פיננסית מהותית; לעניין זה, יראו תאגיד כתאגיד שקיימת לו פעילות פיננסית מהותית בהתקיים אחד מאלה: (1) סך כל שווי הנכסים הפיננסיים של התאגיד שמדידתם העוקבת היא לפי שווי הוגן, הוא חמישים אחוזים לפחות מההון של התאגיד ועשרה אחוזים מסך כל הנכסים של התאגיד, בערכים מוחלטים, והכל לפי הדוחות המאוחדים של התאגיד; (2) סך כל שווי ההתחייבויות הפיננסיות של התאגיד שמדידתם העוקבת היא לפי שווי הוגן, הוא חמישים אחוזים לפחות מההון של התאגיד ועשרה אחוזים מסך כל הנכסים של התאגיד, בערכים מוחלטים, והכול לפי הדוחות המאוחדים של התאגיד; בתקנה זו, "מדידתם העוקבת" כמשמעותו בכללי החשבונאות המקובלים; (3) תוצאות ניתוח הרגישות לאחד או יותר מסיכוני השוק שאליהם חשוף התאגיד בסוף תקופת הדיווח, המבוצע לפי כללי החשבונאות המקובלים, מהווה חמישים אחוזים לפחות מההון של התאגיד ועשרה אחוזים מסך כל הנכסים של התאגיד, בערכים מוחלטים, והכול לפי הדוחות המאוחדים של התאגיד;"; תיקון תקנה 33 8.

במקום פסקה  יבוא: בתקנה 33 לתקנות העיקריות, בסופה יבוא: "(ט) יושב ראש הרשות או מי שהוא הסמיכו לכך בכתב, רשאי לפטור תאגיד מסוים מתקנה זו כולה או חלקה וכן להתנות את הפטור האמור בתנאים, אם שוכנע כי יש לעשות כן בנסיבות הענין.

במקום פסקה  יבוא: ".

במקום פסקה  יבוא: תיקון תקנה 34 9.

במקום פסקה  יבוא: בתקנה 34 לתקנות העיקריות, בתקנת משנה (ה), במקום "הרבעוני או הדוח התקופתי" יבוא "העיתי".

במקום פסקה  יבוא: תיקון תקנה 36ד 10.

במקום פסקה  יבוא: בתקנה 36ד(ג) לתקנות העיקריות, בתחילה יבוא "התקבלה החלטה כאמור בתקנת משנה (ב)".

במקום פסקה  יבוא: תיקון תקנה 38ב 11.

במקום פסקה  יבוא: בתקנה 38ב לתקנות העיקריות – (1) בתקנת משנה (א), במקום "בתקופת הרבעון" יבוא "בתקופת הדוח" ובמקום "הדוח הרבעוני" יבוא "הדוח העיתי"; (2) בתקנת משנה (א1) במקום "או במסגרת הדוח התקופתי או הרבעוני" יבוא "במסגרת הדוח העיתי".

במקום פסקה  יבוא: תיקון תקנה 39 12.

במקום פסקה  יבוא: בתקנה 39(א) לתקנות העיקריות, במקום "דוח רבעוני" יבוא "דוח עיתי" ובמקום "שהדוח הרבעוני" יבוא "שהדוח העיתי".

במקום פסקה  יבוא: תיקון תקנה 40 13.

במקום פסקה  יבוא: בתקנה 40 לתקנות העיקריות, במקום תקנת משנה (ד) יבוא: "(ד) דוח על הרווח הכולל, דוח על השינויים בהון ודוח על תזרימי המזומנים יובאו לתקופת הדיווח שהסתיימה ולתקופה המצטברת מתחילת שנת הדיווח".

במקום פסקה  יבוא: תיקון תקנה 48 14.

במקום פסקה  יבוא: בתקנה 48 לתקנות העיקריות, בתקנת משנה (ג), בפסקה (7), במקום "ביחס לחשיפה" יבוא "ביחס לחשיפת תאגיד אשר מתקיים לגביו אחד התנאים הקבועים בתקנה 10(ב)(7)".

במקום פסקה  יבוא: תיקון תקנה 49 15.

במקום פסקה  יבוא: בתקנה 49 לתקנות העיקריות – (1) בתקנת משנה (א) – (א) במקום "נתונים בדוח הרבעוני" יבוא "נתונים בדוח העיתי"; (ב) במקום "המהותית מאוד לדוח הרבעוני" יבוא "המהותית מאוד לדוח העיתי"; (2) בתקנת משנה (ב), במקום "מעודכנת לדוח הרבעוני" יבוא "מעודכנת לדוח העיתי".

במקום פסקה  יבוא: תיקון תקנה 53 16.

במקום פסקה  יבוא: בתקנה 53(ב) לתקנות העיקריות, בפסקה (4), במקום "הדוח הרבעוני" יבוא "הדוח העיתי"; תיקון התוספת החמישית 17.

במקום פסקה  יבוא: לתוספת החמישית לתקנות העיקריות, בפרט 2(2)(ו) במקום "הרבעוניים" יבוא "העיתיים"; תחילה 18.

במקום פסקה  יבוא: תחילתן של תקנות אלה 30 ימים מיום פרסומן.

במקום פסקה  יבוא: ".

<ליבנת פישר: אנחנו סבורים שלתקנה (1) ו-(2) צריך להרחיב את התחולה, כפי שביקשנו, גם לחברות אג"ח, לפחות כהגדרתן ב"תאגיד קטן", וגם למדד "תל-אביב 125", כפי שאילן פרט.

משה גפני: מה את מבקשת?

<ליבנת פישר: אני מבקשת להחיל את זה, לתת זמן היערכות.

<ליבנת פישר: יש אשראי שניתן, אי-אפשר תוך 30 יום שהחברות לא יקבלו את הדוח הרבעוני.

<ליבנת פישר: גם מבחינת החברות עצמן זה יותר נכון שבן באות לקבל - - -

משה גפני: מה אתם מבקשים?

<ליבנת פישר: רבעון ראשון של 2018.

<ליבנת פישר: יש הסכמים - - -

משה גפני: קודם לענות לה ואחרי זה לענות לה.

<ליבנת פישר: אתם מבינים?

<ליבנת פישר: נתנה - - -

משה גפני: הבנו, הבנו.

<שרה קנדלר: להם כבר ענינו שאנחנו לא סבורים שנכון להחיל את זה על כלל החברות אלא רק על החברות הקטנות שאינן מנפיקות אג"ח.

<שרה קנדלר: לגבי התחילה, היינו רוצים לתת הקלה כבר ברבעון הראשון של 2018.

עודד פורר: הם נותנים אשראי לחברה פרטית ששווה חצי מיליארד שקל.

עודד פורר: היא נותנת רק דוח שנתי.

עודד פורר: היא לא נותנת לכם לא דוח רבעוני, לא דוח - - -

<ליבנת פישר: אבל הבנק נערך מראש לסיכונים.

<ליבנת פישר: כרגע, החברות התחייבו לתת קובננטים - - -

משה גפני: תודה.

<קריאות: - - -

משה גפני: אני לא מסכים לדיון הזה.

משה גפני: העלית את הנושא, אני מודה לך על כך.

משה גפני: הרשות נתנה תשובה.

משה גפני: אנחנו מקבלים את העמדה שלהם.

משה גפני: מה לעשות?

משה גפני: זו תמונת המצב.

משה גפני: מבקש חבר הכנסת מיקי לוי ואני מצטרף אליו וגם עודד פורר שהרשות תגיע לוועדת הכספים כעבור שנה כדי לתת דיווח מה - - -

<שרה קנדלר: תוך כדי הקראה דילגתי על משהו חשוב.

<שרה קנדלר: רק להראות לכם שאנחנו עושים את זה.

משה גפני: מה?

<שרה קנדלר: אחד הדברים שעשינו בתיקונים האלה זה שלפני שנה וחצי כשעשינו את ההקלות לחברות קטנות, עשינו הקלה על דוח סיכוני שוק לחברות קטנות.

<שרה קנדלר: אחד הדברים שהקראתי פה זה שהרחבנו את זה מהניסיון שלנו לכלל החברות עכשיו.

<שרה קנדלר: זאת אומרת, אנחנו כן עושים את זה.

<שרה קנדלר: כשראינו שזה עובד, אז באמת עכשיו הרחנו את זה.

<קריאה: זה לא אותו דבר.

<שרה קנדלר: בסדר.

<שרה קנדלר: אנחנו נבחן את זה ונראה.

משה גפני: אז אנחנו מסכמים גם לגבי הנושא הזה שאתם תגיעו כעבור שנה.

משה גפני: אני מבקש להביא להצבעה את התקנות האלה.

משה גפני: מי בעד אישור התקנות, ירים את ידו, עם הנושא של הדיווח כעבור שנה.

משה גפני: מי נגד?

משה גפני: מי נמנע?

משה גפני: בעד אישור התקנות – פה אחד

משה גפני: התקנות אושרו.

משה גפני: אני מגיש רביזיה ליום אחד.

משה גפני: אני רוצה את הדיון הזה לגבי העיתון יחד אתם.

משה גפני: קיבלתי פניות לגבי העניין הזה.

משה גפני: אם אכן נשאר בעמדה הזאת שלא לפרסם – אני אסיר את הרביזיה והתקנות אושרו.

<ענת פילצר סומך: אדוני היו"ר, אפשר הערה אחת לפרוטוקול?

<ענת פילצר סומך: רק יצוין שהדיון בחלוף שנה יהיה לצורך בחינת הרחבת - - -

משה גפני: לא.

<קריאה: בחינת ההרחבה.

<קריאה: למה לא?

משה גפני: אני מודיע לפרוטוקול שאנחנו נדון על זה כעבור שנה.

משה גפני: הם יביאו את הנתונים, ואם אכן יתברר שצריך לצמצם או להרחיב, אנחנו נעשה את זה.

<שרה קנדלר: תקנות ניירות ערך (פרטי התשקיף וטיוטת התשקיף – מבנה וצורה).

משה גפני: אני לא הולך לקבוע עכשיו מסמרות לגבי העניין זה.

משה גפני: נראה.

<שרה קנדלר: הסט הנוסף הוא רק בעצם להתאים - - -

משה גפני: זה לא סט, זה עמוד.

<שרה קנדלר: זה עמוד.

<שרה קנדלר: זה פשוט להתאים את תקנות פרטי תשקיף לשינוי הזה שעשינו עכשיו בתקנות דוחות תקופתיים ומיידיים ועוד תיקון בנושא דוח אירועים.

משה גפני: על זה גם יש לכם הערות?

<ענת פילצר סומך: לא.

<שרה קנדלר: "תיקון תקנה 1 1.

<שרה קנדלר: בתקנה 1 לתקנות ניירות ערך (פרטי התשקיף וטיוטת התשקיף – מבנה וצורה), התשכ"ט-1969 )

<שרה קנדלר: להלן – התקנות העיקריות) במקום הגדרת "דוחות כספיים ביניים" יבוא: "דוחות כספיים ביניים", "דוחות עתיים" – כהגדרתם בתקנות דוחות תקופתיים ומיידיים;".

<שרה קנדלר: תיקון תקנה 44 2.

<שרה קנדלר: בתקנה 44(א1) לתקנות העיקריות, במקום "הרבעוניים" יבוא "העיתיים" ובמקום "שפורסמה יבוא "שפורסמו".

<שרה קנדלר: תיקון תקנה 56א 3.

<שרה קנדלר: בתקנה 56א לתקנות העיקריות, אחרי תקנת משנה (ב) יבוא: (ב1) דוח האירועים יחתם, בשם התאגיד, בידי יושב-ראש הדירקטוריון, המנהל הכללי או מי שממלא בתאגיד תפקיד כאמור אף אם תוארו שונה, לרבות ממלא מקומו של המנהל הכללי בהעדרו, ונושא המשרה הבכיר ביותר בתחום הכספים, או בידי דירקטור שהדירקטוריון הסמיך במקום כל אחד מאלה לצורך חתימה על דוח האירועים, ויחולו הוראות תקנה 5 לתקנות דוחות תקופתיים ומיידיים; הוראות תקנת משנה זו לא יחולו על דוח אירועים של חברה כלולה או חברה נערבת שאינן תאגיד מדווח, שצורפו לדוחות התאגיד.

<שרה קנדלר: ".

<אייל בן ארי: למה הייתם צריכים - - -

<שרה קנדלר: אנחנו מדברים פה על חתימה על דוח אירועים.

<שרה קנדלר: כרגע - - -

<אייל בן ארי: זה לא קיים עכשיו.

<אייל בן ארי: כרגע זה לא קיים.

<שרה קנדלר: זה לא קיים כי יש לקונה.

<שרה קנדלר: לא כתוב מי צריך לחתום.

<שרה קנדלר: בעצם, אותם אנשים שחותמים כבר היום, רצינו שזה יהיה כתוב בתקנה כשי שלא תהיה מחלוקת.

<אייל בן ארי: בסדר.

<שרה קנדלר: "תיקון תקנה 60ב 4.

<שרה קנדלר: בתקנה 60ב לתקנות העיקריות – (1) בתקנת משנה (א) – (א) במקום "בדוח הרבעוני" יבוא "בדוח העתי"; (ב) במקום "או בדוח הרבעוני" יבוא "או בדוח העתי"; (2) בתקנת משנה (ב) במקום "במסגרת הדוח התקופתי או הדוח הרבעוני" יבוא "במסגרת הדוח העתי האחרון".

<שרה קנדלר: תחילה 5.

<שרה קנדלר: תחילתן של תקנות אלה 30 ימים מיום פרסומן.

<שרה קנדלר: ".

משה גפני: זהו?

<שרה קנדלר: כן.

משה גפני: מי בעד אישור התקנות, ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: בעד התקנות – פה אחד

משה גפני: התקנות אושרו.

משה גפני: אני מודה לכם.

משה גפני: תודה רבה.

משה גפני: הישיבה נעולה.